## Naredba o žigovima i ispravama kojima se ovjerava ispravnost mjerila

### NN 93/1994 (16.12.1994.), Naredba o žigovima i ispravama kojima se ovjerava ispravnost mjerila

# DRŽAVNI ZAVOD ZA NORMIZACIJU I MJERITELJSTVO

Temeljem članka 34. stavka 1. Zakona o mjeriteljskoj djelatnosti ("Narodne
novine", br. 11/94) ravnatelj Državnog zavoda za normizaciju i mjeriteljstvo
donosi

## NAREDBU

### O ŽIGOVIMA I ISPRAVAMA KOJIMA SE OVJERAVA ISPRAVNOST MJERILA

1. Ovom naredbom propisuju se oblici i način uporabe ovjernih žigova,
ovjernih i drugih isprava kojima znanstveni mjeriteljski laboratoriji,
laboratoriji mjeriteljskog nadzora, ovlašteni i potvrđeni mjeriteljski
laboratoriji (u daljnjem tekstu mjeriteljski laboratoriji) ovjeravaju ispravnost
mjerila, označuju značajke bitne za uporabu mjerila ili ih upotrebljavaju
za sprečavanje odvajanja, pomicanja ili mijenjanja sastavnih dijelova ili
pak sklopova mjerila.

2. Mjeriteljski laboratoriji upotrebljavaju ove ovjerne žigove i ispreve:

1) ovjerne žigove isprava:

2) ovjerne žigove za označivanje mjerila:

3) ovjerne isprave;

4) isprave o umjeravanju i sukladnosti.

3. Ovjerni žigovi isprava znanstvenih mjeriteljskih laboratorija, laboratorija
mjeriteljskog nadzora i ovlaštenih mjeriteljskih laboratorija imaju kružni
oblik promjera 24 mm u kojemu se nalazi znak istokračne vage s visećim
zdjelicama. Iznad vage upisana je oznaka "HR", a između visećih
zdjelica je brojčana oznaka mjeriteljskog laboratorija. Ispod navedenoga
znaka nalazi se redni broj žiga.

Ovjerne žigove isprava znanstveni mjeriteljski laboratoriji, laboratoriji
mjeriteljskog nadzora i ovlašteni mjeriteljski laboratoriji stavljaju na
izvješća o ispitivanju.

4. Ovjerni žig isprava potvrđenoga mjeriteljskog laboratorija kvadratnoga
je oblika sa stranicom 20 mm u kojemu se nalazi slovo "H". Iznad
vodoravne crte slova "H" je znak "HR", a ispod vodoravne
crte je slovo "P" i brojčana oznaka mjeriteljskog laboratorija
određena rješenjem o udovoljavanju uvjetima za potvrđeni mjeriteljski laboratorij.
Ispod navedenoga znaka nalazi se redni broj žiga.

Ovjerni žig isprava potvrđeni mjeriteljski laboratorij stavlja na izvješća
o ispitivanju.

5. Znanstveni mjeriteljski laboratoriji, laboratoriji mjeriteljskog
nadzora i ovlašteni mjeriteljski laboratoriji upotrebljavaju ove ovjerne
žigove za označivanje mjerila:

1 ) žigove u obliku naljepnica: godišnji ovjerni žig, ovjerni žig za
mjerila koja podliježu samo prvom ovjeravanju, zaštitni žig, žig s oznakom
"UMJERENO", žig s oznakom "SUKLADNO" i naljepnice sa
značajkama bitnim za uporabu mjerila;

2) žigove za utiskivanje: osnovni ovjerni žig, godišnji ovjerni žig
za sitna mjerila, godišnji ovjerni žig za prethodna ispitivanja i žig za
poništavanje žigova;

3) ovjerni žig za staklena mjerila.

6. Potvrđeni mjeriteljski laboratoriji kojima je rješenjem o udovoljavanju
uvjetima za potvrđeni mjeriteljski laboratorij to dopušteno, upotrebljavaju
žig u obliku naljepnice s oznakom "SUKLADNO", naljepnice na koje
upisuju podatke važne za uporabu mjerila i žigove za kliješta za sprečavanje
odvajanja ili promjene sastavnih dijelova pojedinačno ili sklopova mjerila.

7. Godišnji ovjerni žig u obliku naljepnice izrađen je od trajnoga samoljepljivog
papira žute boje. Pravokutnoga je oblika velićine 25 x 15 mm. Na lijevoj
strani naljepnice nalazi se znak istokračne vage s visećim zdjelicama.
Iznad vage je oznaka "HR", a između visećih zdjelica je brojčana
oznaka mjeriteljskog laboratorija. Na desnoj strani naljepnice nalaze se
dvije posljednje znamenke broja godine u kojoj je obavljeno ovjeravanje.
Ispod navedenih oznaka nalazi se broj izvješća o ispitivanju.

Godišnjim ovjernim žigom u obliku naljepnice mjeriteljski laboratoriji
označuju mjerila koja su udovoljila mjeriteljskim zahtjevima. Utezi i druga
mjerila na koja se iz bilo kojeg razloga ne može staviti žig u obliku naljepnice
označuju se drugim ovjernim žigovima ili se izdaje ovjernica.

Godišnji ovjerni žig u obliku naljepnice stavlja se na uočljivo mjesto
na mjerilu, ali ne smije utjecati na upotrebu mjerila.

8. Ovjerni žig u obliku naljepnice za mjerila koja podliježu samo prvom
ovjeravanju izrađen je od trajnoga samoljepljivog papira žute boje i ima
oblik istostraničnog trokuta sa stranicom 10 mm. Na sredini naljepnice
nalazi se znak istokračne vage s visećim zdjelicama. Iznad vage je oznaka
"HR", a izmedu visečih zdjelica je brojčana oznaka mjeriteljskog
laboratorija.

Ovim ovjernim žigom ovjeravaju se mjerila koja podliježu samo prvom
ovjeravanju.

9. Zaštitni žig u obliku naljepnice izrađen je od trajnoga samoljepljivog
papira pravokutnog oblika veličine 18 x 8 mm. Na njemu se nalazi znak istokračne
vage s visećm zdjelicama. Iznad vage je oznaka "HR", a između
visećih zdjelica je brojčana oznaka mjeriteljskog laboratorija.

Zaštitni se žig u obliku naljepnice upotrebljava za sprečavanje odvajanja,
pomicanja ili mijenjanja sastavnih dijelova pojedinačno ili sklopova mjerila.

10. Žig s oznakom "UMJERENO" u obliku naljepnice izrađen je
od trajnoga samoljepljivog papira narančaste boje i ima pravokutni oblik
veličine 25 x 15 mm. Na gornjem dijelu naljepnice nalazi se oznaka "UMJERENO",
a ispod nje s lijeve strane nalazi se znak istokračne vage s visećim zdjelicama.
Iznad vage je oznaka "HR", a između visećih zdjelica je brojčana
oznaka mjeriteljskog laboratorija. Na desnoj strani žiga nalaze se dvije
posljednje znamenke broja godine u kojoj je obavljeno umjeravanje. Ispod
navedenih oznaka nalazi se broj izvješća o ispitivanju.

Mjeriteljski laboratoriji označuju ovim žigom mjerila za koja ne postoje
mjeriteljski zahtjevi, pa je mjerilo umjereno po proceduri mjeriteljskog
laboratorija koju je odobrio Državni zavod za normizaciju i mjeriteljstvo.

11 Žig s oznakom "SUKLADNO" u obliku naljepnice izrađen je
od trajnoga samoljepljivog papira ljubičaste boje i ima pravokutni oblik
veličine 2 x 15 mm Na gornjem dijelu žiga nalazi se oznaka "SUKLADNO",
a ispod je znak u obliku slova "H". Iznad vodoravne crte slova
"H" je oznaka "HR", a ispod je brojčana oznaka mjeriteljskog
laboratorija. Na desnoj strani žiga nalaze se dvije posljednje znamenke
broja godine u kojoj je obavljeno ispitivanje. Ispod navedenih oznaka nalazi
se broj izvješća o ispitivanju. Ovim žigom označuju se mjerila za koja
ne postoje mjeriteljski zahtjevi, pa je mjerilo ispitano u dogovoru s posjednikom
mjerila po posebnom postupku usklađenom s odgovarajućom normom ili po naputku
proizvođača. Navedeni postupak mora biti dokumentiran poslovnikom o kakvoći
laboratorija koji obavlja ispitivanje mjerila.

Mjerila označena ovim žigom ne smiju se upotrebljavati u zakonskom mjeriteljstvu.

12. Osnovni ovjerni žig za utiskivanje ima kružni oblik promjera 8 mm
u kojemu se nalazi znak istokraćne vage s visećim zdjelicama. Iznad vage
upisana je oznaka "HR", a između visećih zdjelica je brojčana
oznaka mjeriteljskog laboratorija. Ovim ovjernim žigom označuje se ispravnost
mjerila pri prvom ovjeravanju.

13. Godišnji ovjerni žig za utiskivanje ima oblik štita oko kojega se
može opisati kružnica promjera 8 mm. U gornjem dijelu žiga nalazi se brojčana
oznaka mjeriteljskog laboratorija i brojčana oznaka ovlaštenog djelatnika
koji obavlja ovjeravanje mjerila. Brojčane oznake su odijeljene kosom crtom.
U donjem dijelu žiga nalaze se dvije posljednje znamenke broja godine u
kojoj je obavljeno ovjeravanje. Ovim ovjernim žigom označuje se ispravnost
mjerila pri prvom i ponovnim ovjeravanjima.

14. Godišnji ovjerni žig za utiskivanje za sitna mjerila ima oblik štita
oko kojega se može opisati kružnica promjera 3 mm. U gornjem dijelu žiga
nalaze se dvije posljednje znamenke broja godine u kojoj je obavljeno ovjeravanje,
a u donjem dijelu nalazi se brojčana oznaka mjeriteljskog laboratorija.
Ovim ovjernim žigom označuje se ispravnost mjerila pri prvom i ponovnim
ovjeravanjima.

15. Godišnji ovjerni žig za prethodna ispitivanja mjerila, odnosno sklopova
mjerila ima oblik istostranićnog trokuta kojem se osnovica nalazi na gornjoj
strani i oko kojega se može opisati kružnica promjera 8 mm. U donjem kutu
nalazi se brojčana oznaka mjeriteljskog laboratorija, a iznad nje se nalaze
dvije posljednje znamenke broja godine u kojoj se obavljeno prethodno ispitivanje
mjerila, odnosno sklopova mjerila. Ovim ovjernim žigom, označuje se ispravnost
mjerila, odnosno sklopova mjerila pri prethodnom ispitivanju.

16. Žig za poništavanje žigova ima obik slova "X" oko kojega
se može opisati kružnica promjera 8 mm.

Ovim žigom označuju se mjerila za koja je utvrđeno da ne udovoljavaju
mjeriteljskim zahtjevima.

17. Žig za kliješta potvrđenoga mjeriteljskog laboratorija kružnog je
oblika, promjera 7 mm.i podijeljen je ravnom crtom na dva dijela. U gornjem
dijelu žiga nalazi se slovo "P", a u donjem brojčana oznaka mjeriteljskog
laboratorija.

18. Na zahtjev mjeriteljskog laboratorija Državni zavod za normizaciju
i mjeriteljstvo može odobriti da se kod žigova koji se utiskuju pomoću
kliješta na drugu stranu žiga stavi naziv ili oznaka mjeriteljskog laboratorija.

19. Ovjerni žig za staklena mjerila ima oblik slova "H" oko
kojega se može opisati kružnica promjera 8 mm. Iznad vodoravne crte slova
"H" je brojčana oznaka mjeriteljskog laboratorija u kojem je
obavljeno ovjeravanje mjerila.

Ovjernim žigom za staklena mjerila označuje se ispravnost staklenih
mjerila koja ne podliježu ponovnim ovjeravanjima.

20. Mjeriteljski laboratoriji koji ovjeravaju ugradbena mjerila za koja
je obvezatan mjeriteljski nadzor, a ugrađuju se u vozila cestovnog prometa,
stavljaju pored godišnjeg ovjernog žiga u obliku naljepnice i naljepnicu
pravokutnog oblika veličine 22 x 11 mm na koju upisuju vrijednost stalnice
"k" na koju je mjerilo namješteno.

21. Potvrđeni mjeriteljski laboratoriji kojima je rješenjem o udovoljavanju
uvjetima za potvrđeni mjeriteljski laboratorij to dopušteno, mogu mjerila
nakon servisiranja označiti naljepnicom s oznakom "SERVISIRANO".

Naljepnice s oznakom "SERVISIRANO" izrađene su od trajnoga
samoljepljivog papira bijele boje i imaju pravokutni oblik velićine 25
x 15 mm. U gornjem dijelu naljepnice nalazi se oznaka "SERVISIRANO",
a ispod je znak u obliku slova "H". Iznad vodoravne crte slova
"H" upisuje se datum servisiranja, a ispod je broj ispitnog izvješća
koje se mora nalaziti kod korisnika mjerila. Ispod navedenih oznaka nalazi
se naziv ovlaštenog servisa.

22. Potvrđeni mjeriteljski laboratoriji koji u vozila cestovnog prometa
ugrađuju mjerila za koja je obvezatan mjeriteljski nadzor dužni su označiti
mjerilo značajkama koje se utvrđuju kod ugradnje, a bitne su za njegovu
uporabu. Mjerilo se označuje naljepnicom izrađenom od trajnoga samoljepljivog
papira pravokutnog oblika velićine 78 x 18 mm. Na lijevoj strani naljepnice
nalaze se ovi podaci datum ugradnje, veličina oboda pogonskog kotača u
mm, vrijednost koeficijenta "W" koji određuje broj impulsa ili
broj okretaja za prijeđeni put vozila od 1000 m i posljednjih osam brojki
šasije vozila. Na desnoj strani naljepnice nalazi se naziv ovlaštenog servisa.

23. Brojčane oznake mjeriteljskih laboratorija iz odredaba točaka 3,
4, 7, 8, 9, 10, 11, 12, 13, 14, 15, 17. i 19. nazivi i oznake mjeriteljskih
laboratorija iz točke 18. i nazivi ovlaštenih servisera iz odredaba točaka
21. i 22. ove naredbe objavljuju se u Glasilu Zavoda.

24. Ovjerni žigovi isprava i žigovi u obliku naljepnica prikazani su
u prilogu broj 1, a žigovi za utiskivanje, žig za staklena mjerila i naljepnice
sa značajkama bitnim za uporabu mjerila prikazane su u prilogu broj 2.
Navedeni prilozi čine sastavni dio ove naredbe.

25. Na zahtjev posjednika mjerila ili u slučaju kad se ovjernim žigom
ne može označiti mjerilo koje udovoljava mjeriteljskim zahtjevima mjeriteljski
laboratorij izdaje ovjernicu o udovoljavanju mjeriteljskim zahtjevima.

Sadržaj i oblik ovjernice prikazan je na obrascu DZNM 03.01 u prilogu
i čini sastavni dio ove naredbe.

26. Na zahtjev posjednika mjerila za koje je utvrđeno da ne udovoljava
mjeriteljskim zahtjevima, mjeriteljski laboratorij izdaje rješenje o uskrati
ovjere.

Sadržaj i oblik rješenja o uskrati ovjere prikazan je na obrascu DZNM
03.02 i čini sastavni dio ove naredbe.

27. Za etalone i mjerila za koje je obavljeno umjeravanje mjeriteljski
laboratorij na zahtjev posjednika mjerila izdaje potvrdu o umjeravanju.

Sadržaj i oblik potvrde o umjeravanju prikazan je na obrascu DZNM 03.03
i čini sastavni dio ove naredbe.

Uz potvrdu o umjeravanju obvezatno se prilaže i izvješće o ispitivanju.

28. Za mjerila za koja se u postupku ispitivanja utvrdi da su mu značajke
sukladne s određenom normom ili deklaracijom proizvođača mjeriteljski laboratorij
izdaje potvrdu o sukladnosti. Sadržaj i oblik potvrde o sukladnosti prikazan
je na obrascu DZNM 03.04 i čini sastavni dio ove naredbe.

29. Rezultate mjerenja kao i sve elemente koji tijekom ovjeravanja,
umjeravanja ili ispitivanja sukladnosti utječu na prosudbu o ispravnosti
mjerila mjeriteljski laboratoriji upisuju u izvješće o ispitivanju. Sadržaj
i oblik izvješća o ispitivanju odreduje mjeriteljski laboratorij u skladu
s propisanim mjeriteljskim zahtjevima. a obvezatno mora sadržavati i ovo:

1) podaci o podnositelju zahtjeva;

2) podaci o mjerilu (proizvođač, vrsta, serijski broj i sl.);

3) popis etalona i njihove osnovne značajke (proizvođač, vrsta, serijski
broj, mjerno područje, mjerna nesigurnost, mjeriteljski laboratorij koji
je umjerio etalon, rok valjanosti umjeravanja);

4) kratak opis ili naziv mjerne metode;

5) datum i vrijeme ispitivanja;

6) vanjski uvjeti;

7) rezulteti mjerenja;

8) prosudba o ispravnosti mjerila;

9) podaci o osobi koja je obavila ispitivanje;

10) potpis osobe koja je provjerila rezultate mjerenja;

11) potpis ovlaštene osobe;

12) žig mjeriteljskog laboratorija.

30. Izradbu i podjelu ovjernih žigova i isprava obavlja. Drevni zavod
za normizaciju i mjeriteljstvo koji vodi popis svih isporučenih i utrošenih
količina.

31. Žigovi i isprave kojima je potvrđena ispravnost etalona i mjerila
prema Naredbi o žigovima i drugim znakovima i potvrdama o ispravnosti mjerila
("Narodne novine", br. 45/92) vrijede do isteka roka njihove
valjanosti.

32. Danom početka primjene ove naredbe prestaje vrijediti Naredba o
žigovima i drugim znakovima i potvrdama o ispravnosti mjerila ("Narodne
novine", br. 45/92.).

33. Ova naredba stupa na snagu osmog dana od dana objave u "Narodnim
novinama", a primjenjivat će se od 1. siječnja 1995. godine.

Klasa: 960-03-/94-03/07

Urbroj : 558-03/1-94/1

Zagreb, 6. prosinca 1994.

Ravnatelj Drevnog zavoda za normizaciju i mjeriteljstvo

**Aleksandar Čaklović, dipl. inž., v. r.**

---

Naredba, NN 93/1994-1607